Լեռնաձոր

Լեռնաձոր, գյուղ Հայաստանի Սյունիքի մարզի Քաջարան համայնքում։ Անուն Գյուղի պաշտոնական անունը Լեռնաձոր է։ Ռուսական կայսրության ժամանակաշրջանում հայտնի է եղել Քյուրդիքենդ անունով։ Լեռնաձոր է վերանվանվել Խորհրդային Միության սկզբնական շրջանում։ Աշխարհագրություն Գտնվում է Ողջիի հովտում՝ գետի ձախ ափին, ծովի մակարդակից 1600-1700 մետր բարձրության վրա։ Սյունիքի մարզի մարզկենտրոն Կապան քաղաքից հեռու է մոտ 18 կմ դեպի հարավ-արևմուտք։ Պատմություն Պատմամշակութային կառույցներ Այստեղ են գտնվում «Շլորուտ», «Սարատուն», «Դալարձոր», «Աթկըզ», «Փխրուտ», «Կաթնառատ», «Ընչաձոր», «Քոլի Գեղցի» գյուղատեղիները, «Բաղաբերդ» և «Զևու» բերդերի ավերակները, XVII-XVIII դարերի Սբ. Գևորգ եկեղեցին։ Գյուղի դիմաց՝ Ողջիի աջ ափին է գտնվում V-VI դարերի Սբ. Կաթողիկե եկեղեցին։ Բնակչություն Համաձայն 2011 թվականին Հայաստանում անցկացված մարդահամարի արդյունքների՝ Լեռնաձորի մշտական բնակչությունը կազմել է 866, առկա բնակչությունը՝ 650 մարդ։ Բնակիչները հայեր են, որոնց մի մասի նախնիները գաղթել են Ղարադաղի գյուղերից։ Ստորև ներկայացված է Լեռնաձոր գյուղի բնակչության թվային փոփոխությունն ըստ տարիների Տնտեսություն Բնակչությունը զբաղվում է կաթնաանասնապահությամբ։ Ծանոթագրություններ